Taggarayt Ɣer taggara n uḥric-agi nessaweḍ ad nexdem tasleḍt tasentalant i wammud n ccnawi i yexdem Aɛmer Uḥadda d Aɛmer Uyaɛqub deg umecwar-nsen anaẓuran. Imi yal anaẓur nesselḥeq nessufeɣ-d isental iɣef i d-yewwi deg tezlatin-is yerna nessegza-tent-id, ihi gar yisental iɣef ccnan ad nebder : lɣerba, tamurt, imawlan, laman, amjaḥ, temzi, tagmatt, leḥlal d leḥram, falasṭin, aɣrum, tamusni, ṭṭrad, leqmar, ddin, lḥiǧ, d lmut. Seg yisental-agi i dnessufeɣ nessawḍ ad d-nini d akken llan isental i icerken Aɛmer Uḥadda d Aɛmer Uyaɛqub, amedya : asntel n laman, tagmatt, lmut…atg, maca ɣas akken llan yisental i ten-yezdin lameɛna yal yiwen amek i d-yewwi fell-as, yal yiwen yesseqdec aɣanib-ines d taktiwin-ines d tmuɣli-ines.